আবারও টুইট করে বিতর্কে অভিনেতা ঋষি কপূর। এবারের টুইটটির জন্য এক স্বেচ্ছাসেবী সংস্থা অভিনেতার বিরুদ্ধে মুম্বই সাইবার পুলিশে অভিযোগ দায়ের করেছে। 

এই বিষয়ে অন্যান্য খবর

মিতালিদের নিয়ে ‘অশালীন’ মন্তব্য ঋষি কপূরের! ক্ষোভে ফুটছে আমজনতা


শনিবার ঋষি কপূর একটি ভিডিও টুইট করেন। ভিডিওতে দেখা যাচ্ছে, এক বালক এক যুবতীকে অশ্লীল ভাবে চাপড় মারছে। আর এই ভিডিওকেই আপত্তিকর বলে দাবি করেছে স্বেচ্ছাসেবী সংস্থা ‘জয় হো ফাউন্ডেশন’। এই সংস্থার প্রেসিডেন্ট আফরোজ মালিকের বলেছেন, ‘‘যৌন হেনস্থা থেকে শিশুদের সুরক্ষার আইনে এবং তথ্যপ্রযুক্তির আইনের ভিত্তিতে, অশ্লীল ও আপত্তিকর ভিডিও পোস্ট করায় আমরা অভিনেতা ঋষি কপূরের বিরুদ্ধে এই মুহূর্তে এফআইআর দায়ের করার অনুরোধ করছি।’’ 
 


Smart Alec! pic.twitter.com/E63Z2F5t2H

— Rishi Kapoor (@chintskap) August 26, 2017

তিনি আরও বলেছেন, ‘‘ঋষি কপূরের টুইটার হ্যান্ডেলে ২৬ লক্ষেরও বেশি ফলোয়ার রয়েছেন। তার মানে, এই অশ্লীল ছবি তার ২৬ লক্ষেরও বেশি মানুষের কাছে ছড়িয়ে পড়েছে। এই পোস্টটি ৬৬ বার রিটুইট করা হয়েছে এবং ৪৭৬টি লাইক পড়েছে।’’
‘জয় হো ফাউন্ডেশন’ মহারষ্ট্রের একটি স্বেচ্ছাসেবী সংস্থা। মহারাষ্ট্রে নারী ও শিশু উন্নয়ন নিয়ে কাজ করে এই সংস্থা। 
প্রসঙ্গত, কিছুদিন আগে ভারতীয় মহিলা ক্রিকেট দলের উদ্দেশে, সৌরভ গঙ্গোপাধ্যায়ের জামা খুলে ওড়ানোর পুনরাবৃত্তি করতে বলায় বিতর্কে জড়িয়েছিলেন ঋষি কপূর।